armvectores/hy_wikipedia_2023 huggingface dataset:
Վերածննդի ճարտարապետություն

Վերածննդի ճարտարապետությունը դիմել է անտիկ հունա-հռոմեական շինարարական արվեստի գեղագիտական հիմունքներին, հնարքներին և ձևերին։ Նրանում առաջնակարգ տեղ են գրավել աշխարհիկ կառույցները՝ հասարակական շենքերը, պալատները, քաղաքային տները։ Ճարտարապետության մեջ Վերածննդի ոճի հաստատմանը մեծապես նպաստել են Լ. Բ. Ալբերտիի, Ջ. դա Վինյոլայի, Ա. Պալլադիոյի տեսական տրակտատները։


== Ժամանակագրություն ==

Սովորաբար իտալական Վերածնունդը բաժանվում է երեք շրջանի։ Ի տարբերություն գեղանկարչության և քանդակագործության, որոնց զարգացումը համընկնավ 14-րդ դարի կեսերին, Վերածննդի ճարտարապետությունը, կապված 14-րդ դարի տնտեսական ճգնաժամի հետ, սկսեց իր վերելքը 15-րդ դարի սկզբին։
Վերածննդի Ճարտարապետության երեք շրջանները.

Վաղ Վերածնունդ կամ կվատրոչենտո - մոտավորապես համընկնում է 15-րդ դարի հետ and sometimes Early Renaissance
Բարձր Վերածնունդ - 16-րդ դարի առաջին քառորդ
Ուշ Վերածնունդ կամ մաներիզմ - մոտավորապես 1520 - 1600 թվականներ


== Տերմիններ ==
Վերածննդի տարբեր դարեր անվանվում են ըստ իտալական թվերի։

դուչենտո 1200- ականներ (իտալ. ducento (երկու հարյուր) պրոտոռենեսանսի սկիզբը։
տրիչենտո 1300- ականներ (իտալ. trecento (երեք հարյուր) բուն պրոտոռենեսանսը
կվատրոչենտո 1400- ականներ (իտալ. quattrocento (չորս հարյուր) Վաղ Վերածնունդ, Բարձր Վերածնունդ
չինկվեչենտո 1500- ականներ (իտալ. cinquecento (հինգ հարյուր) Բարձր Վերածննդի վերջը, Ուշ Վերածնունդ


== Ծանոթագրություններ ==


== Արտաքին հղումներ ==
Renaissance Architecture in Great Buildings Online
Երկրոլորտ

Երկրոլորտ (հուն․՝ γῆ — երկիր, և σφαῖρα — գունդ, ոլորտ բառերից), աշխարհագրական համակենտրոն թաղանթներ, որոնցից կազմված է մոլորակը՝ երկիրը։ 
Առանձնանում են հետևյալ երկրոլորտները՝ մթնոլորտ, ջրոլորտ, լիտոսֆերա, երկրի կեղև, մանտիան և միջուկը։ Երկրի միջուկը բաժանվում է արտաքին միջուկի (հեղուկ) և կենտրոնական միջուկի (պինդ)։ 
Երկրոլորտը պայմանականորեն բաժանվում է  հիմնականի կամ գլխավորի (լիտոսֆերա, մթնոլորտ և ջրոլորտ և այլն), ինչպես նաև՝ հարաբերականորեն ավտոնոմ զարգացող երկրորդային երկրոլորտներ դրանք են՝ պեդոսֆերա, անտրոպոսֆերա (Ռոդոման Բ. Բ., 1979), սոցիոսֆերա (Եֆրեմով Յ. Կ., 1961) և նոոսֆերա (Վերնադսկի Վ. Ի.)։ Կենդանիների գոյության միջավայրը, որը ներառում է մթնոլորտի ստորին մասը, ամբողջ ջրոլորտը և երկրի կեղևի վերին շերտը, կոչվում է կենսոլորտ։
Կրիոսֆերա, բնորոշվում է բացասական կամ զրոյական ջերմաստիճանով, որում գոլորշիանման վիճակում գտնվող, ազատ կամ քիմիապես և ֆիզիկապես այլ բաղադրիչների հետ կապված տեսքով ջուրը կարող է լինել պինդ ձևով (ձյուն, սառույց, եղյամ և այլն)։
Կենսոլորտ անվանումը նրանց տրվում է ելնելով երկրի վրա մարդու կյանքում նշանակությունից։
Վերոնշյալ երկոլորտներից յուրաքանչյուրն առանձին առանձին գիտաճյուղերի ուսումնասիրության առարկա է, որը ուսումնասիրում է յուրաքանչյուր ոլորտ տարբեր համակարգային մակարդակներում։


== Տես նաև ==
Երկիր
Աշխարհագրական թաղանթ


== Գրականություն ==
Круть И. В. Введение в общую теорию Земли. М., 1978, 368 с. (ռուս.)
Եղեգիս (Կարճկանի գավառ)

Անվան այլ կիրառումների համար տե՛ս՝ Եղեգիս (այլ կիրառումներ)Եղեգիս, գյուղ Արևմտյան Հայաստանում, Վանի վիլայեթի Կարճկանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հայկաշեն (այլ կիրառումներ)

Հայկաշեն, կարող է վերաբերել՝

Հայկաշեն - ավան Մեծ Հայքի Տուրուբերան աշխարհի Հարք գավառում, Խաչ լճից դեպի արևմուտք, ներկայիս Օրենքենտ գյուղից դեպի հարավ, Բըլըջան լեռան արևելյան ստորոտում
Հայկաշեն - գյուղ Հայաստանի Արմավիրի մարզում՝ Վաղարշապատի տարածաշրջանում
Դոմինիկյան միաբանություն

Դոմինիկյան միաբանություն (լատ.՝ Ordo fratrum praedicatorum, O.P.՝ Քարոզիչ եղբայրների միաբանություն), կաթոլիկ վանական միաբանություն՝ հիմնադրված իսպանացի վանական Սուրբ Դոմինիկի կողմից։


== Պատմություն ==
1214 թվականին Թուլուզում Սուրբ Դոմինիկը հիմնադրում է առաջին դոմինիկյան համայնքը, որի կանոնադրությունը հաստատվում է երկու տարի անց՝ Հռոմի պապ Հոնորիոս III-ի կողմից։ Միաբանությունը կարճ ժամանակահատվածում լայն տարածում է գտնում Ֆրանսիայում, Իսպանիայում և Իտալիայում։ Դոմինիկյան վանականների գործունեության հիմնական ուղղությունը դառնում է աստվածաբանության խոր ուսումնասիրությունը՝ գրագետ քարոզիչներ պատրաստելու նպատակով։ Միաբանության հիմնական կենտրոնները դարձան Փարիզը և Բոլոնիան՝ Եվրոպայի երկու ամենամեծ համալսարանական քաղաքները։ Արդեն 1221 թվականին Դոմինիկյան միաբանությունը ուներ 70 վանք, իսկ 1256 թվականին վանականների թիվն անցնում էր 7000-ից։
Դոմինիկյան վանականները նաև հիմնադրեցին իրենց կրթական հաստատությունները (Բոլոնիա, Քյոլն, Օքսֆորդ և այլն), իրենց ձեռքն առան Փարիզի, Պադուայի, Պրահայի և ժամանակի այլ նշանավոր համալսարանների աստվածաբանության ֆակուլտետների ղեկավարությունը։
13-րդ դարից սկսած այս միաբանությունը ծավալեց լայն քարոզչական գործունեություն. հիմնադրվեցին բազմաթիվ նոր վանքեր այդ թվում նաև Պարսկաստանում, Չինաստանում և այլ վայրերում, իսկ 1318 թվականին նրանք կարողացան մոնղոլների իշխանության տակ գտնվող Պարսկաստանում կազմակերպել թեմ։


== Կառուցվածք ==


== Ականավոր ներկայացուցիչներ ==
Ալբերտ Մեծ (1193-1280)
Թովմա Աքվինացի (1225-1274)


== Գրականություն ==
Johannes Schütz: Hüter der Wirklichkeit. Der Dominikanerorden in der mittelalterlichen Gesellschaft Skandinaviens, Vandenhoeck & Ruprecht, Göttingen 2014.
Todenhöfer, Achim: Apostolisches Ideal im sozialen Kontext. Zur Genese der europäischen Bettelordensarchitektur im 13. Jahrhundert. In: Marburger Jahrbuch für Kunstwissenschaft, Bd. 34 (2007), S. 43–75.
Gerfried A. Bramlage O.P., Die Heiligen und Seligen des Dominikanerordens, Warburg 1985.
William A. Hinnebusch OP: Kleine Geschichte des Dominikanerordens. aus dem Amerikanischen von Chr. Holzer OP und W. Locher, Dominikanische Quellen und Zeugnisse Bd. 4, St. Benno Verlag, Leipzig 2004, ISBN 3-7462-1688-5.
Wolfram Hoyer (Hg.): Jordan von Sachsen. Von den Anfängen des Predigerordens. Dominikanische Quellen und Zeugnisse Bd. 3. Leipzig 2002, ISBN 3-7462-1574-9.
Timothy Radcliffe: Gemeinschaft im Dialog. Ermutigung zum Ordensleben. Dominikanische Quellen und Zeugnisse Bd. 2. Leipzig 2001, ISBN 3-7462-1450-5.
Thomas Eggensperger, Ulrich Engel: Dominikanerinnen und Dominikaner: Geschichte und Spiritualität . Topos-Tb, Kevelaer 2010, ISBN 978-3-8367-0709-1.
Ulrich Engel (Hrsg.): Dominikanische Spiritualität. Dominikanische Quellen und Zeugnisse Bd. 1. Leipzig 2000 ISBN 3-7462-1358-4.
Ingo Ulpts: Die Bettelorden in Mecklenburg. Ein Beitrag zur Geschichte der Franziskaner, Klarissen, Dominikaner und Augustiner-Eremiten im Mittelalter. Saxonia Franciscana 6. Werl 1995, ISBN 3-87163-216-3.


== Արտաքին հղումներ ==
Սաիտովո (այլ կիրառումներ)

Սաիտովո, կարող է վերաբերել՝

Սաիտովո - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Սաիտովո - գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Աստերոիդների ցանկ (166901-167000)

Աստերոիդների ցանկ (166801-166900)  • Աստերոիդների ցանկ  • Աստերոիդների ցանկ (167001-167100)
 Աստերոիդների ցանկ (166801-166900)  • Աստերոիդների ցանկ  • Աստերոիդների ցանկ (167001-167100)
Սապի (գյուղ, Միսսո շրջան)

Սապի (էստ․՝ Sapi), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գեչուտ Դաշ

Գեչուտ Դաշ, լեռ Պոնտական լեռնահամակարգում, նրա արևելյան հատվածում, Ճորոխ գետի աջ կողմում, Արտանուջ քաղաքից մոտ 14 կմ դեպի հարավ-արևելք։ Բարձրությունը 2650 մ է։


== Ծանոթագրություններ ==
Չափ ու կշռի միջազգային բյուրո

Չափ ու կշռի միջազգային  բյուրո,  (ֆր.՝ Bureau International des Poids et Mesures, BIPM), անընդհատ գործող միջազգային կազմակերպություն, ղեկավար կայանը տեղակայված է Սևր քաղաքում (Փարիզի արվարձաներից, Ֆրանսիա)։
Հիմնադրվել է 1875 թվականին, Մետրական կոնվենցիայի ստորագրման հետ միաժամանակ։ Բյուրոյի հինական խնդիրը կայանում է այս կոնվենցիայի բոլոր երկրներում միավորների միջազգային համակարգի (մի համակարգի) ստեղծումը։ Չափ ու կշռի միջազգային  բյուրոն աշխատում է Չափ ու կշռի Միջազգային կոմիտեի հսկողության տակ։
Չափ ու կշռի միջազգային  բյուրոյում պահվում են հիմնական միավորների միջազգային ստուգաչափերը և իրականացվում են միջազգային չափագիտության աշխատանքներ, կապված ազգային ստուգաչափերի միմյանց և միջազգայինի ստուգաչափերի հետ համեմատման, ինչպես նաև միջազգային ստուգաչափերի մշակման և պահպանման հետ։
Չափ ու կշռի միջազգային  բյուրոյում անցկացվում են նաև չափագիտության ոլորտի հետազոտություններ, ուղղված չափումների ճշտության մեծացմանը։
2018 թվականի դրությամբ 60 երկիր արդեն հանդիսանում են անդամ և ևս 42 երկիր և կազմակերպություն հանդիսանում են Չափ ու կշռի միջազգային  բյուրոյի զուգորդված ամդամ։
Բյուրոն ֆինանսավորվում է Մետրական կոնվենցիայի մասնակից երկրների կողմից։


== Ղեկավարներ ==
Ստեղծված օրվանից մինչ օրս բյուրոն ղեկավարել են։.

2013 թվականի հունվարի 1-ից մինչ օրս Չափ ու կշռի միջազգային  բյուրոյի տնօրենն է դոկտոր Մարտին Միլլոն (Martin J.T. Milton )։


== Ծանոթագրություններ ==


== Արտաքին հղումներ ==
Официальный сайт МБМВ
BIPM (անգլ.)
BIPM (ֆր.)
Բոհեմ (ֆիլմ)

«Բոհեմ» (անգլ.՝ Rent), 2005 թվականի ֆիլմ, համանուն բրոդվեյական մյուզիքլի էկրանավորում։ Այն ստացել է Թոնիի և Պուլիցերյան մրցանակներ։ Ռեժիսորը Քրիս Քոլամբուսն է։


== Սյուժե ==
Պատմությունը մի քանի Բոհեմի ներկայացուցիչների մասին է, որոնք ապրում են միմյանց հարևանությամբ Նյու Յորքում։ Այնտեղ նկարագրվում է ՁԻԱՀ-ով վարակված մարդկանց ոչ սովորական մի տարին։
Նրանցից մեկը Ռոջերն է, նա նախկին ռոք երաժիշտ է, նա՝ իր ընկերուհու ինքնասպանությունից հետո անցնում է բարդ զգացմունքային փուլ։ Նա ոչ մի կերպ չի համարձակվում սիրավեպ սկսել իր հարևանուհու՝ Միմի Մարկեսի հետ, ով էկզոտիկ պարեր է պարում։
Ռոջերի հետ մի բնակարանում ապրում է կինեմատոգրաֆիստ Մարկը, ով փորձում է համատեղել արվեստը առևտրի հետ։ Մարկի՝ իր ըղձերի հետևից ընկնող ընկերուհին, կրկեսային դերասանուհի Մորին է։ Նա Մարկից հեռանում է կին-փաստաբան Ջոանի մոտ։ Բացի դրանից, նրանց հարևանությամբ է ապրում փիլիսոփայության պրոֆեսոր Թոմ Քոլինզը։
Այդ շրջանակից դուրս է մնում Բենին, որն, ամուսնանալով տան տիրոջ դստեր հետ, հեռացել է իր ընկերներնից, դրժում է իր ընկերներին անվճար տարածք տրամադրելու խոստումը։ Արդյունքում նա վերածվում է մոտ ընկերից՝ ոխերիիմ թշնամու, նա բոլոր բնակիչներին սպառնում է, որ դուրս կհանի բնակարանից։


== Դերերում ==
Էնտոնի Ռեփ՝ Մարկ Քոեն
Ադամ Պասկալ՝ Ռոջեր Դևիս
Ռոզարիո Դոուսոն՝ Միմի Մարկես
Ջեսսի Լ․ Մարթին՝ Թոմ Քոլինզ
Ուիլսոն Ժերմեն Էրեդիա՝ Էնջել (Անգել)
Իդինա ՄԵնզել՝ Մորին Ջոնսոն
Թրեյսի Թոմս՝ Ջոան Ջեֆերսոն
Թեյ Դիգզ՝ Բենջամին


== Բոքս-օֆիս ==
Ֆիլմը համաշխարհային վարձույթում հավաքել է 31 558 280 դոլար, որից ԱՄՆ- ում ՝ 29 077 547 դոլար։


== DVD ==
Բոհեմը թողարկվել է DVD-ով ԱՄՆ-ում 2006 թվականի փետրվարի 21-ին։
ԱՄՆ-ում DVD վարձույթը կազմել է 24 059 878 դոլար։
Մեծ Բրիտանիայում DVD-ով թողարկվել է 2006 թվականի օգոստասի 14-ին։
Blu-ray-ով՝ 2007 թվականի դեկտեմբերի 11։


== Քննադատումներ ==
Ֆիլմը ստացել է իրարամերժ քննադատություններ։ Rotten Tomatoes կայքում ֆիլմի վարկանիշը կազմում է 46 %։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը
Պաշտոնական բլոգը Archived 2012-05-22 at the Wayback Machine.
Ջոն Պեմբերթոն

Ջոն Պեմբերթոն (անգլ.՝ John Stith Pemberton,հուլիսի 8, 1809(1809-07-08), Mitchell - օգոստոսի 16, 1889(1889-08-16), Ատլանտա), ամերիկացի դեղագործ, ակնաբույժ, ամերիկական կոնֆեդերացիայի բանակի նախկին սպա։
Կոկա-Կոլայի գյուտարար։


== Կենսագրություն ==
Ջոն Պեմբերթոնը ծնվել է Ջորջիա նահանգի Նոկսվիլլ քաղաքում, Ջեյմս Քլիֆորդ Փեմբերթոնի և Մարթա Գանթի որդին է։ Մի փոքր ուշ նրա ընտանիքը տեղափոխվել է Կոլումբոս։ Նրա հորեղբայրը՝ Ջոն Կլիֆֆորդ Պեմբերթոնը, հետագայում դարձավ Կոնֆեդերացիայի բանակի գեներալ։ Մանկությունը և պատանեկությունը Պեմբերթոն անց է կացրել Կոլումբոսում, որտեղ և ավարտել է դեղագործական դպրոցի համալսարանը։
Ամերիկայի քաղաքացիական պատերազմի ընթացքում Պեմբերթոնը ծառայում էր Կոնֆեդերացիայի բանակում։ 1865 թվականի ապրիլին նա վնասվածք էր ստացել Կոլումբուսի ճակատամարտի ժամանակ, և հետագայում, ինչպես պատերազմի վետերաններից շատերը, կախվածության մեջ ընկավ մորֆինից։ Այս հակումից բուժվելու որոնման համար նա սկսեց փորձարկել կոկայի և նրա հիմքով գինիների հետ՝ ի վերջո ստեղծելով «Մարիանի գինի» ըմպելիքի իր տարբերակը, որը պարունակում է կոլայի ընկույզ և դամիական, որը նա անվանել է «Pemberton’s French Wine Coca» (Պեմբերթոնի ֆրանսիական գինու կոկա)։
Այնուհետև, 1885 թվականին, Ջորջիա նահանգի մի շարք շրջաններում մտցվեց «չոր օրենք»։ Պեմբերթոնը ստիպված էր փոխել խմիչքի բանաձևը՝ վերացնելով ալկոհոլային բազան և այն փոխարինել գազավորված այրված շաքարի օշարակով։ Նոր տարբերակը Պեմբերթոնի հաշվապահ Ֆրենկ Մեյսոն Ռոբինսոնը անվանեց «Կոկա-Կոլա» անգլ.՝ «Coca-Cola»):
Ջոն Պեմբերթոնը մահացավ 1888 թվականի օգոստոսին, Ատլանտայում, 57 տարեկան հասակում, աղքատության մեջ։


== Ծանոթագրություններ ==


== Արտաքին հղումներ ==
Джон Стит Пембертон Archived 2013-02-01 at the Wayback Machine.(անգլ.) на сайте New Georgia Encyclopedia
Մանկական թանգարան (Կահիրե)

Կահիրեի մանկական թանգարան, մանկական թանգարան Կահիրեում, հիմնադրվել է որպես Եգիպտոսի Բրիտանական թանգարանի հետ համագործակցության մաս։ Բացվել է 2011 թվականի սեպտեմբերին։
Մանկական թանգարանը համարվում է ամենամեծ թանգարանը երեխաների համար արաբական աշխարհում և Աֆրիկայում։ Գտնվում է Հելիոպոլիսի անտառապուրակում, որտեղ բույսին մատակարարում են անվան և նկարագրման աղյուսակով։


== Պատմություն ==
Թանգարանի հիմնադրման գաղափարը պատկանում էր Սյուզան Մուբարաքին (Եգիպտոսի այն ժամանակվա նախագահի կինն էր, թանգարանի երկրորդ հարկում դրված է նրա արձանը, որը նվիրել է Բրիտանական թանգարանը ի նշան եգիպտացի երեխաների մասին հոգ տանելու, արձանը հորդորում է երեխաներին հարստացնել իրենց գիտելիքները):
Թանգարանի բացմանը մասնակցել են մասնագիտացված եգիպտական և համաշխարհային փորձագետների աշխատավոր խմբեր` գիտության, տեխնոլոգիայի, ֆիզիկայի, պատմության, աշխարհագրության, քաղաքակրթության, երկրաբանության, ճարտարապետության ոլորտում, ինչպես նաև ցուցահանդեսների նախագծման մասնագետներ:​


== Ցուցադրանմուշներ ==
Մեծ ակցենտ է կատարվել Եգիպտոսի պատմությանը, սկսած հնագույն ժամանակներից` հագուստ, ոռոգման համակարգ, մանման և ջուլհակության գործընթացները, Ռոզետայի քարի օգնությամբ եգիպտական գրի պատմությունը, հին նավակառուցումը և բուրգի ներքին կառուցվածքը։
Սրահ, որը նվիրված է Կարմիր ծովին, ցուցադրում է ծովի բուսական աշխարհը և կենդանական աշխարհը, էկոլոգիական խնդիրների գոյության նկարագրության բովանդակությունը։ Գոյություն ունի ցուցանմուշներ, նվիրված անապատների կենդանիներին և բույսերին, պատմվածք դրանց ընտելացման եղանակների մասին։ Ունի սրահ մարդու կառուցվածքի մասին, արհեստավորական սրահ, ինչպես նաև բազմաթիվ նյութերի տեղեկատու սրահ։


== Ծանոթագրություններ ==
Գառնի (այլ կիրառումներ)

Գառնի կարող է վերաբերել հետևյալ մտքերից մեկին՝

Գառնի, բնակավայր Հայաստանում
Գառնի, հեթանոսական տաճար Հայաստանում
Գառնի, կիկլոպյան ամրոց Հայաստանում
Գառնի կամ Ազատ, գետ Հայաստանում
Գառնի, գավառ Մեծ Հայքի Վասպուրական նահանգի կազմում
Գառնի, դաշտ Հայկական լեռնաշխարհում
Գառնի, գյուղ Արևմտյան Հայաստանում, Էրզրումի վիլայեթի Կամախի գավառում
Մոլեկուլային սպեկտրներ

Մոլեկուլային սպեկտրներ, լույսի կլանման, առաքման և կոմբինացիոն ցրման օպտիկական սպեկտրներ, որոնք առաջանում են էներգետիկ մի մակարդակից մյուսը մոլեկուլնեոի անցման ժամանակ։
Մոլեկուլային սպեկտրները բարդ կազմություն ունեն և բաղկացած են խիտ դասավորված բազմաթիվ սեպկտրային գծերից գոյացած տարբեր լայնության շերտերից։ Ատոմային գծավոր սպեկտրների համեմատությամբ շերտավոր մոլեկուլային սպեկտրների բարդությունը բացատրվում է նրանով, որ մոլեկուլը կազմող ատոմների միջուկների նկատմամբ էլեկտրոնների շարժումից բացի (սպեկտրի ուլտրամանուշակագույն և տեսանելի տիրույթ) մոլեկուլում առկա են նաև այլ շարժումներ՝ միջուկների տատանումները հավասարակշռության դիրքերի շուրջը (ինֆրակարմիր տիրույթ) և մոլեկուլի պտույտն իբրև ամբողջություն (սպեկտրի հեռավոր ինֆրակարմիր և գերբարձր հաճախականության տիրույթ)։ Շարժման բոլոր այս տեսակները քվանտացած են, այսինքն՝ դրանց համապատասխանող էներգիան կարող է ընդունել միայն որոշակի ընդհատ արժեքներ։ Ըստ այդ շարժումների էլ հենց տարբերում են էլեկտրոնային, տատանողական և պտտական մոլեկուլային սպեկտրներ։ Մոլեկուլների էներգիայի համապատասխան մակարդակների միջև անցումները հանգեցնում են մոլեկուլային սպեկտրներում լրացուցիչ գծերի(ատոմային սպեկտրների համեմատությամբ) առաջացման։ Մոլեկուլային սպեկտրների կոնկրետ կազմությունը տարբեր մոլեկուլների համար տարբեր է և, որպես կանոն, ավելի բարդ է դառնում, երբ ատոմների թիվը մոլեկուլում ավելանում է։ Մոլեկուլային սպեկտրների ուսումնասիրումն արժեքավոր տեղեկություններ է տալիս մոլեկուլների կառուցվածքի մասին (միջատոմային հեռավորությունների, իներցիայի մոմենտների, տատանումների հաճախականության որոշում են) և ընկած է մոլեկուլային որակական ու քանակական սպեկտրային վերլուծության հիմքում։ Մոլեկուլային սպեկտրի միջոցով կարելի է լուծել քիմիայի, կենսաբանության և գիտության այլ բնագավառների ամենաբազմազան խնդիրներ։
Կոկուշ

Կոկուշ (ռուս.՝ Кокуш, բաշկիրերեն՝ Кәкүш), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 369 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թութակ Կեշայի առավոտը

«Թութակ Կեշայի առավոտը» (ռուս.՝ «Утро попугая Кеши»), նկարված մուլտֆիլմ՝ ստեղծված 2002 թվականին «Սոյուզմուլտֆիլմ» ստուդիայի կողմից։ 2003 թվականին Սուզդալում մասնակցել է անիմացիոն ֆիլմերի փառատոնի մրցութային ծրագրին։


== Սյուժե ==
Թութակ Կեշան հեռուստացույց է նայում, բայց վիրավորված անջատում է այն, քանի որ տարբեր կենդանիների մասին ֆիլմեր են նկարահանում, իսկ իր մասին՝ ոչ։ Եվ այդ ժամանակ Վովկան նրան առաջարկում է տեսախցիկով ֆիլմ նկարահանել, որը Կեշան անվանում է «Թութակ Կեշայի առավոտը»։
Առավոտյան մարմնամարզության և փոշեկուլով սենյակը մաքրելու մասին երկու անհաջող դուբլից հետո թութակը որոշում է ֆիլմ նկարահանել ապուր եփելու մասին։ Բայց նա եփում է յուրօրինակ ձևով՝ լցնում է կեղևով կարտոֆիլը, չափից ավելի աղ անում, ավելացնում մուրաբա, յուղը շփոթում օճառի հետ։ Ի վերջո ջուրը թափվում է կաթսայից և ողողում գազօջախը, ինչի հետևանքով էլ լուցկու վառելուց պայթյուն է տեղի ունենում։
Երբ Կեշան այնուամենայնիվ առաջարկում է շարունակել ֆիլմի հետագա նկարահանումները, Վովկան բողոքում է և նրան առաջարկում նախ սովորել։ Նա սկսում է պարծենկոտ ու ինքնավստահ թութակին հարցեր տալ, որոնց թութակը տալիս է սխալ պատասխաններ կամ էլ խորամանկում է ու դուրս փախչում։
Այդ ամենը հանգեցնում է անսպասելի ու տհաճ արդյունքների։


== Ստեղծողներ ==
Սցենարի հեղինակ − Ալեքսանդր Կուրլյանդսկի
Կինոռեժիսոր − Ալեքսանդր Դավիդով
Տիպաժներ − Անատոլի Սավչենկո
Բեմադրող նկարիչ − Ելիզավետա Ժարովա
Կոմպոզիտոր − Ռեզո Չիրինաշվիլի
Հնչյունային օպերատոր − Վլադիմիր Օրյոլ
Դերերը հնչյունավորել են՝ Օլգա Շորոխովա − Վովկա, Իգոր Խրիստենկո −  Թութակ Կեշա, Կլարա Ռումյանովա − Ագռավ
Նկարիչ-մուլտիպլիկատորներ − Օլգա Օռլովա, Գալինա Զոլոտովսկայա, Օլգա Վասինա, Դմիտրի Կուլիկով, Վլադիմիր Շևչենկո, Իոսիֆ Կուրոյան, Ալեքսանդր Դավիդով
Կինոօպերատոր − Քաբուլ Ռասուլով
Խմբագիր − Տատյանա Պապորովա
Նկարահանող խմբի ղեկավար − Վասիլի Զվերև
Պրոդյուսեր − Էրնеստ Ռախիմով


== Կերպարներ ==
Գործող կերպարները նկարագրված են հիմնական՝ «Անառակ թութակի վերադարձը» հոդվածում։


== Տես նաև ==
Անառակ թութակի վերադարձը (առաջին թողարկում)
Անառակ թութակի վերադարձը (երկրորդ թողարկում)
Անառակ թութակի վերադարձը (երրորդ թողարկում)


== Ծանոթագրություններ ==


== Արտաքին հղումներ ==
Թութակ Կեշայի առավոտը մուլտֆիլմը «Անիմատոր.ռու» կայքում
Թութակ Կեշայի նոր պատմությունները Սերգեյ Կապկով, 2002 թ.
Բզովդալ

Բզովդալ, հանքային աղբյուր Հայաստանի Տավուշի մարզում՝ Բազումի լեռների շրջանում, Վանաձորի մոտ։ Բզովդալի հանքային ջրերը ունեն հիդրոկարբոնատասուլֆաստային, նատրիում-կալցիումային բնույթ


== Ծանոթագրություններ ==
Կասիլիո

Կասիլիո  (իտալերեն՝ Cassiglio), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 124 մարդ, խտությունը՝ 9 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 24010։ Հեռախոսային կոդ՝ 0345։
Բնակավայրի հովանավորն է՝ Բարդուղիմեոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարաչակազմ ==
Հեռախոսահամար։ 0345 87081


== Արտաքին հղումներ ==
Ազգային ինստիտուտի վիաճակագրություն (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զինկովսկոե

Զինկովսկոե (ուկրաիներեն՝ Зіньківське), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1924 թվականին։
2001 թվականի տվյալներով Զինկովսկոե գյուղում բնակվում էր 15 մարդ։ Բնակավայրը զբաղեցնում է 0,369 կմ² տարածք։ Բնակչության խտությունը կազմում էր 40,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոմսոմոլ (այլ կիրառումներ)

Կոմսոմոլ, կարող է վերաբերել՝

Կոմսոմոլ - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Կոմսոմոլ - գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Կոմսոմոլ - գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Ֆըրթընա

Ֆըրթընա  (նաև՝ Ֆուրթունա, Փորդանիս, Ֆորթանա, Ֆուրտունա, Բյույուք-դերե, թուրքերեն՝ Fırtına Deresi), գետ Սև ծովի ավազանում, Լազիստանում և Համշենում։ Սկիզբ է առնում Խաղտյաց լեռների հյուսիս-արևելյան հատվածի Քաջքար (Կաճկաքար) լեռան հյուսիս-արևելյան լանջերից, աջից միանալով Համշենի գետին, Ադինայից արևելք, Արտաշեն գյուղի մոտ թափվում է Սև ծովը։ Հնում կոչվել է Փորդանիս։ Գետի անունով երբեմն Համշենի գետի ստորին հոսանքը անվանել են Ֆորթանա։ Հաճախ հորդանալով՝ գետը հեղեղում է իր ափերը, դրա համար էլ կոչել են Ֆորթունա, որը նշանակում է «բուք»։ Կովկասի 5-վերստանոց քարտեզում նշանակված է Բոյուքդարա ձևով և նույնացվում է վերջինիս հետ:


== Ծանոթագրություններ ==


== Աղբյուրներ ==
«Հայ Բագրատունիների տերությունը (885-908 թթ․)», Արման Եղիազարյան, ԵՊՀ հրատ․ Երևան, 2011, էջ 167-169, 171-174.
«Reise im Pontischen Gebirge und Turkischen Armenien, Wanderungen im Oriente II», K. Koch, Weimar, 1846, 80, pp. XVI+468, Map of Rize (Ռիզեի շրջանի վարչական բաժանման քարտեզ), Turkey, 2006
Սյուզի Սոլիդոր

Սյուզի Սոլիդոր (ֆր.՝ Suzy Solidor, Suzanne Louise Marie Marion, դեկտեմբերի 18, 1900(1900-12-18)[…], Saint-Servan-sur-Mer, Իլ և Վիլեն, Բրետան - մարտի 30, 1983(1983-03-30)[…], Կան սյուր Մեր), ֆրանսիացի երգչուհի, դերասանուհի, մոդել, գրող։


== Կենսագրություն ==

Սուզաննան հանդիսանում է Սեն-Մալո քաղաքի փաստաբան և պատգամավոր, XIX դարասկզբի հայտնի ծովահեն Ռոբեր Սյուկուի ժառանգորդ՝ Ռոբեր-Անրի Սյուրկուի արտամուսնական զավակը, ով իր ծովահենային ծագման մասին սիրով պատմում էր հետագայում։ 1907 թվականին նրա մայրը ամուսնացավ Էժեն Պրյուդան Ռոշեյի հետ, ով որդեգրեց Սուզաննային և նրան տվեց իր ազգանունը։ Բեմական Սոլիդոր ազգանունը Սուզաննա Ռոշեն կապել է Սեն-Սերվանի թաղամասի անվանման հետ, որտեղ միառժամանակ ապրել է իր ընտանիքը։
Առաջին համաշխարհային պատերազմից հետո տեղափոխվել է Փարիզ, Ժաննա Լանվենի մոտ եղել է մանեկենուհի, երգել է կաբարեյում։ Այս ժամանակահատվածին է վերաբերում նրա սիրավեպերը անտիկվարիանտի հայտնի կոլեկցիոներ Իվաննա դե Բրեմոն դ,Արի (1894-1976 թթ.), Սենտ-Էքզյուպերիի ընկեր օդաչու ժան Մերմոզի (1901-1936 թթ.), և այլոց հետ։
1933 թ.-ից 1946 թվականները ելույթ էր ունենում, Սուրբ Աննայի փողոցում իր կողմից բացված, Փարիզյան կյանք կաբարեյում։ Երբ օկուպացիայի շրջանում կաբարե էին այցելում գրեմանացի սպաները, Սյուզին սկսեց նրանց համար առաջինը Ֆրանսիայում, կատարել այն ժամանակ մոդայիկ համարվող Լիլի Մարլեն երգը (պատերազմից հետո նա հինգ տարով զրկվեց հանդիսատեսի առջև ելույթ ունենալուց՝ հակառակորդի հետ համագործակցելու համար)։ 1952 թվականից բացել է Սյուզի Սոլիդորի մոտ սրճարանը Բալզակի փողոցի վրա։ 1960 թվականին տեղափոխվել է Կան-Սյուր-Մեր քաղաքը (ծովափնյա Ալպեր), որտեղ բացել է անտիկվարատային կրպակ և կաբարե, որում երգել է մինչ 1967 թվականը։ Չի ամուսնացել, լեսբուհի է։


== Մոդել ==
Լինելով 1920-1930-ական թվականներին Փարիզի վառ սիմվոլիկ կերպարներից մեկը, Սյուզի Սոլիդորը մոդել է հանդիսացել բազմաթիվ նկարիչների ու քանդակագործների համար, նրան անվանում էին բոլոր ժամանակների ամենադիմանկարային կինը և գրում էին, քանդակում, լուսանկարում ժորժ Բրակը, Ֆրենսիս Բեկոնը, Վլամինկը, Ման Ռեյը, Ֆուժիտան և այլք։ 1973 թվականին Սոլիդորը Կան-սյուր-Մեր քաղաքին նվիրել է իր քառասուն դիմանկարները, որոնք այժմ գտնվում են տեղի թանգարան-դղյակ Գրիմալդիում։


== Գրքեր, թատրոն, կինո ==
Սյուզի Սոլիդորը 1930-1940-ական թվականներին գրել է մի շարք սիրավեպեր։ Նկարահանվել է Ժաննա դը Լիմյուրայի ֆիլմերում (ըստ Վիկտոր Մարգերիտայի համանուն վեպի Ազատ կինը, 1936,) Արլետտի և Էդիտ Պիաֆի մասնակցությամբ և Մարի Բելլի, Ժանա Էպշտեյնի (Կինը աշխարհի ծայրից, 1937), խաղացել է Բրեխտայի Եռագրոշ օպերայում (դը լ, Էտուալ թատրոն)։


== Ճանաչում ==
Նրա մասին նկարահանվել է Ալեն Գալեյի Սյուզի Սոլիդորի տարօրինակ ճակատագիրը վավերագրական ֆիլմը։
Նրա երգերի ձայնասկավառակները վերաձայնագրվում են առ այսօր։


== Գրականություն ==
Suzy Solidor et ses portraitistes: deux cents peintres, un modèle. Paris: La Nef de Paris, 1958
Latimer T.T. Women together/women apart: portraits of lesbian Paris. New Brunswick: Rutgers UP, 2005
Carbonel M.-H. Suzy Solidor: Une vie d’amours. Marseille: Autres temps, 2007


== Արտաքին հղումներ ==
Биография, фото, дискография, видео
С портретом работы Тамары Лемпицкой, 1933
Галерея портретов Сюзи Солидор
На сайте IMDB
Видео, аудио


== Ծանոթագրություններ ==
Արցախի լեռնագրություն

ԼՂՀ-ն գտնվում է Հայկական լեռնաշխարհի հյուսիսարևելյան եզրին՝ Փոքր Կովկասի հարավարևելյան մասում։ Տարածքում է Կուր-Արաքսի դաշտավայրի արևմտյան մասը։ Մակերևույթը հիմնականում լեռնային է՝ հյուսիս-արևմուտքից հարավ- արևևելք ընդհանուր թեքությամբ։ Տարածքի միջին բարձր, ծովի մակերևույթից 1100 մ է, ամենաբարձր կետը Արիություն լեռն է (3724 մ, Մռավի լեռնաշղթայում), ամենացածրը՝ Սև ջրի հովիտը (112 մ, Մարտունու շրջան)։ Բարձր լեռնագագաթներից է Մռավը (3343 մ)։ Մռավի հարավարևելյան կարճ, զառիթափ ու հողմահարված լանջերը հանրապետության տարածքում կտրտված են Թարթառ (Տրտու) գետի վտակների խոր կիրճերով ու գետահովիտներով։ Լեռնաշղթայի բարձրադիր մասերում պահանվել են ռելիեֆի սառցադաշտային ձևեր (կառեր, կրկեսներ, տաշտակաձև հովիտներ)։ Տարածքի արևմտյան մասում հյուսիս-արևմուտքից հարավ-արևելք ձգվում է Ղարաբաղի լեռնաշղթան, որի արևելյան Օխտնաղբյուր, Կուսանաց, Կաչաղակաբերդ, Շմանեկ, Ծավեն, Մարխաթուն և այլ լեռնաճյուղեր բաժանված են Կարկառ, Խաչեն, Խոնաշեն և այլ գետերի ու դրանց վտակների խոր հովիտներով։ Լեռնաշղթայի առավել բարձր գագաթների (Կուսանաց, Դալիսար և այլն) հարաբեր բարձրությունն 500-600 մ է։ Հարավ-արևելքում ձգվում է Մեծ Քիրս լեռնաշղթան (2724 մ), որի հյուսիսային մասում է Ճաղատսարի լեռնանցքը (2080 մ), որտեղով անցնում է Ստեփանակերտ-Գորիս ավտոմայրուղին։ Լեռնաշղթայի արևելյան մասում է Շուշիի սարավանդը։ Տարածքում կան ռելիեֆի կարստային ձևեր (հայտնի է Որվան-Ազոխի քարանձավը)։
Ստարայա Ինյա

Ստարայա Ինյա (ռուս.՝ Старая Иня), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ինյա գետի ձախ ափով՝ 7 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200003599
Հիդրոլոգիական ուսումնասիրությունների կոդը - 115200359
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բուրաևոյի շրջան

Բուրաևոյի շրջան (ռուս.՝ Бураевский район), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Բուրաևո։


== Աշխարհագրություն ==
Շրջանի տարածքի մակերեսը կազմում է 1820 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 25982 մարդ։ Բնակչության խտությունը կազմում էր 14,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(4768) Հարտլի

(4768) Հարտլի (անգլ.՝ Hartley), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 11-ին Էնդրյու Նոյմերի կողմից Սայդինգ Սփրինգում։
Միջին հեռավորությունը Արեգակից կազմում է 3,17998 ա. մ., առավելագույնը մոտենում է 2,4322 ա. մ. հեռավորության վրա և հեռանում 3,9278 ա. մ.։ Արեգակի շուրջ մեկ ամբողջական պտույտ է կատարում 2071,26 երկրային օրվա ընթացքում, իր ուղեծրով շարժվելով միջինում 0,173807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4768) Հարտլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազարե

Ազարե, գյուղ Արևմտյան Հայաստանում, Վանի վիլայեթի Վանի գավառում, Վան քաղաքից քիչ հեռու։
1850 թվականին ուներ 36 տուն (281 մարդ) բնակիչ, իսկ XX դարի սկզբին ուներ 52 տուն՝ 400 հայ բնակչով։ Բնակիչների հիմնական զբաղմունքը անասնապահությունը, այգեգործությունը և երկրագործությունն էր։
Ազարեն ուներ Ս. Խաչ անունով եկեղեցի։ Բնակիչները մասնակցել են Վանի պաշտպանությանը։ Բնակիչների մի մասը թուրքերի կողմից ոչնչացվել է 1915-1918 թթ.։ Փրկվածները գաղթել են Արևելյան Հայաստան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալեքսանդրիայի փարոս

Ալեքսանդրիայի փարոս (հուն․՝ Φάρος της Αλεξάνδρειας), մ.թ.ա. III դարում կառուցված անտիկ աշխարհի ամենամեծ փարոսը, աշխարհի յոթ հրաշալիքներից մեկը, որից ծագում է հայերենում «փարոս» բառը։ Գտնվել է Նեղոս գետի գետաբերանում Փարոս կղզում (Ալեքսանդ քաղաքի մոտ)։ Կառույցը իրենից ներկայացնում էր եռահարկ աշտարակ։ Բարձրությունը 120 մ։ Նրա գագաթի քարե կլոր սյունասրահում վառվում էր խարույկը՝ ճանապարհ ցույց տալով նավերին։ Այն համարվում էր նաև դիտակետ, քանի որ նրանում տեղադրված հայելիների համակարգը թույլ էր տալիս աշտարակի բարձունքից հետևել ծովին և հայտնաբերել թշնամու նավերը և կուրացնել թշնամիներին։ Այն կործանվեց մ.թ. 796 թվականին երկրաշարժից։
Հետագայում Եգիպտոս եկած արաբները փորձում էին վերականգնել այն։ XV դարում փարոսի բարձրությունը կազմում էր 30 մ, իսկ XV դարում սուլթան Քայթ-բեյը դրա տեղը կանգնեցրեց ամրոց, որը մինչև այժմ էլ կանգուն է։


== Պատմություն ==
Քաղաքը հիմնադրվել է մ.թ.ա 332 թվականին Ալեքսանդր Մակեդոնացու կողմից։ Այս քաղաքի ստեղծումը եղավ նրա ամենամեծ գործը, որ նա հասցրեց անել իր հաղթարշավի ընթացքում՝ Եգիպտոսում հայտնվելու շրջանում։ Քաղաքը չափազանց հարմար դիրք ուներ՝ Միջերկրական ծովի ափին, խիստ հարմար նավահանգստի տեղ ուներ։ Մակեդոնացին չէր էլ կարող պատկերացնել, որ քաղաք-նավահանգիստը կարող էր դառնալ հելլենիստական մշակույթի կենտրոն։ Մակեդոնացին քաղաքի կառավարումը հանձնեց Պտղոմեոսին, ում հետ ուսում էր ստացել Արիստոտելի մոտ։
Անտիկ աշխարհում մեծ համբավ էր վայելում Ալեքսանդրիայի գրադարանը։
Պրոտոպոպովշչինա (գյուղ, Լեբեդինի շրջան)

Պրոտոպոպովշչինա (ուկրաիներեն՝ Протопопівщина), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Պրոտոպոպովշչինա գյուղում բնակվում էր 43 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դենի Տրեհո

Դեն (Դեննի) Տրեհո (անգլ.՝ Dan «Danny» Trejo, մայիսի 16, 1944(1944-05-16), Էքո Պարկ, Լոս Անջելես, Կալիֆոռնիա, ԱՄՆ), մեքսիկական արմատներով ամերիկացի կինոդերասան, ով հանդես է եկել բազմաթիվ հոլիվուդյան ֆիլմերում՝ հիմնականում մարմնավորելով բացասական կերպարների։
Տրեհոյի մասնակցությամբ առավել հայտնի ֆիլմերից են «Հրդեհ» (1995), «Մաչետե» (2010), «Հանդուգնը» (1995), «Օդային բանտ» (1997) և այլն։ Նկարահանվել է նաև հայազգի կինոռեժիսոր Գոռ Կիրակոսյանի «Տոմս դեպի Վեգաս» կատակերգությունում։
Բացի դերասանական կարիերայից, Տրեհոն կատարել է նաև բազմաթիվ հնչյունավորումներ համակարգչային խաղերի և մուլտֆիլմների համար։


== Ծանոթագրություններ ==


== Արտաքին հղումներ ==
Դեննի Տրեհո - IMDb էջ
Բազմազան դերեր. Դենի Տրեհո (անգլերեն)
Կառլ VI (այլ կիրառումներ)

Կառլ VI անունով անձինք անունով Եվրոպայում թագավորել են՝

Կառլ VI - Ֆրանսիայի թագավոր (1380-1422)
Կառլ VI - Հռոմեական կայսր (1711-1740)


== Տես նաև ==
Կառլ I (այլ կիրառումներ)
Կառլ II (այլ կիրառումներ)
Կառլ III (այլ կիրառումներ)
Կառլ IV (այլ կիրառումներ)
Կառլ V (այլ կիրառումներ)
Կառլ VII (այլ կիրառումներ)
Կառլ VIII (այլ կիրառումներ)
Կառլ IX (այլ կիրառումներ)
Կառլ X (այլ կիրառումներ)
Կախարդական լապտեր (մուլտսերիալ)

Կախարդական լապտեր` գեղարվեստական մուլտֆիլմ 0-16 տարեկան երեխաների համար ինչպես նաև մեծերի (ամբողջ ընտանիքի համար)։ Արտադրվել է «Паровоз» ստուդիայում։ Երկու երեխաների` 7-ամյա Կատյայի և 5-ամյա Միտյայի արկածների մասին է կախարդական սենյակում։
Ցուցադրվում է «Мульт» и «Карусель» ալիքներով։


== Սյուժե ==
Ամեն հեքիաթ սկսվում է այն բանից, որ 5-ամյա մանկուկ Միտյան երկար խաղում է խաղային կցուրդով։ Բայց ամեն անգամ սենյակ է մտնում Կատյան և ասում. «Միտկա, անջատիր խաղը, հիմա կնայենք դիաֆիլմ»։ Իսկ Միտյան ամեն անգամ ջղայնանում է իր անհարմար խոսքերով. «Գնա, Կատյա», «Ես ժամանակ չունեմ»։ Կատյան պատմում է, թե ինչպիսի գործողություններ են կատարվում առասպելներում, էպոսներում և հեքիաթներում, բայց Միտյան խանգարում է, որովհետև նա փոքր է և չգիտի իրեն լավ պահել։ Բայց վերջում պատմությունը լավ է վերջանում։


== Ծանոթագրություններ ==


== Արտաքին հղումներ ==
«Волшебный фонарь» на официальном сайте телеканала «Мульт» Archived 2017-07-03 at the Wayback Machine.
Ենիչերիներ

Ենիչերիներ (օսման.՝ يڭيچرى yeniçeri - նոր զինվոր), էլիտար հետևազորային միավորումներ, որոնք ձևավորվել են Օսմանյան սուլթանի թիկնապահներից։ Ստորաբաժանումները ամենայն հավանականությամբ հիմնադրվել են Մուրադ I-ի (1362–89) գահակալման ժամանակ.:
Նրանք սկսել են որպես գերևարված քրիստոնյա տղաներից կազմված ստրուկների էլիտար կորպուս, որոնք կրոնափոխվել էին իսլամի և հայտնի դարձան որպես խիստ կարգապահ մարտիկներ։ Ի տարբերություն սովորական ստրուկների, նրանք ստանում էին կանոնավոր աշխատավարձ։ Իրավունք չունենալով ամուսնանալ կամ առևտրով զբաղվել` նրանք պետք է նվիրված լինեին սուլթանին։ Տասնյոթերորդ դարում Օսմանյան բանակի աճի հետ միասին ստորաբաժանումների կարգապահության քաղաքականությունը նվազեց։ Ստորաբաժանումները կազմալուծվեցին 1826 թվականին Մահմուդ II սուլթանի կողմից Ենիչերիների կորպուսի լուծարումից հետո, երբ 6.000 և ավելի Ենիչերիներ մահապատժի ենթարկվեցին։


== Ծանոթագրություններ ==
Շումի (ավան, Ձեռժինսկի քաղաքային խորհուրդ)

Անվան այլ կիրառումների համար տե՛ս՝ ՇումիՇումի (ուկրաիներեն՝ Шуми), ավան Ուկրաինայի Դոնեցկի մարզի Տորեցկի քաղաքային խորհուրդում։
2001 թվականի տվյալներով Շումի ավանում բնակվում էր 95 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թեոդորա (Բյուզանդիայի կայսրուհի)

Թեոդորա, (հուն․՝ Θεοδώρα,  մոտ 984, Կոստանդնուպոլիս, Բյուզանդական կայսրություն - օգոստոսի 31, 1056 կամ 1056, Կոստանդնուպոլիս, Բյուզանդական կայսրություն), բյուզանդական կայսրուհի 1042-ին (քրոջ՝ Զոյաի հետ) և 1055–56-ին։ Կոստանդին VIII-ի դուստրը։ Մակեդոնական (հայկական) դինաստիայի վերջին ներկայացուցիչը։ 
Ճնշել է գահին տիրելու Նիկեփորոս Բրիեննիոսի փորձը։ Ստորագրել է Ահարոն Մագիստրոսին Հայաստանի ու Իբերիայի կատապան նշանակելու և Անիի հարկերը վերացնելու մասին հրովարտակը։
Դելիա (երգչուհի)

Անվան այլ կիրառումների համար տե՛ս՝ Դելիա (այլ կիրառումներ)Դելիա Մատահե (ռում.` Delia Matache), առավել հայտնի որպես Դելիա, փետրվարի 7, 1982(1982-02-07), Բուխարեստ, Ռումինիա), ռումինացի փոփ, դանս և առ ընդ բի ժանրերի երգչուհի։ Երաժշտական կարիերան սկսել է 1999 թվականին՝ «N&D music band» համույթի կազմում՝ թողարկելով թվով 4 ալբոմ։ Խմբի կազմից դուրս գալուց ի վեր (2003) Դելիան թողարկել է ևս 4 սոլո ալբոմ։
Հաճախել է Բուխարեստի երաժշտական ինստիտուտը և ավարտել դաշնամուրի բաժինը՝ զուգահեռ նաև սովորելով նվագել ֆլեյտա։
Հանդիսանում է նաև ռումինական «Իքս - Ֆակտոր» հաղորդման ժյուրիի անդամ։


== Սկավառակագրություն ==


=== Որպես «N&D»-ի անդամ ===


==== Xplosion! (2003) ====
Cand vine noaptea feat. Marian (Non-Stop) 3:43
Plang dupa tine 3:24
Visez 3:17
Nu am voie 3:07
Unde gresesc 2:57
Te vreau pe tine 3:41
Nu te mai vreau 3:24
Sa poti ierta 3:08
Cand adorm 3:29


==== Nu vreau să te pierd (2002) ====
Nu vreau sa te pierd 5:19
Știu ca tii la mine 3:47
N-am crezut
Pentru tine 3:31
Nopti si zile
M-ai mintit 1:22


==== Nu e vina mea (2001) ====
Nu e vina mea 3:05
Nu e vina mea (remix) 4:13
Vreau sa plang 3:46
Pentru tine 3:31
Nu e vina mea 5:10
Pentru tine


==== Fac ce vreau (2000) ====
Vreau sa plang 3:05
Vino la mine (remix) 4:08 Smash hit
Nu pot sa uit 3:26
Vreau sa fiu cu tine
Fac ce vreau (club mix) 3:25
Te voi iubi mereu 3:36
Am gresit
Fac ce vreau 3:07


==== Altfel (1999) ====
Altfel 3:26
Acelasi drum 3:35
Nu pot să te uit
Nu ma lasa 3:43
Vino la mine 3:36
Visul tău


=== Սոլո ալբոմներ ===


==== Parfum de fericire (2003) ====
Media Services productions

Parfum de fericire
Ce vor de la mine
Imi dai fiori
Da-mi dragostea ta
Doar un joc
Aprind, sting
Timpul nu poate fi oprit
Make it last
Vreau sa te simt aproape
Simt


=== Listen-Up (2007) ===
Cat Music Productions

Ziua ta
Lacrimi pentru tine
Too high
Vara asta
Sufletul meu
Tipa
Listen-up
No No No
Secretul Mariei
Atat de fericita
Baby
Ochii tai


== Արտաքին հղումներ ==
Պաշտոնական կայք
Օսամու Մուրամացու

Օսամու Մուրամացու (ճապ.՝ 村松 修, 1949, Տոկիո, Տոկիո, Ճապոնիա), ճապոնացի աստղագետ, աստերոիդների հայտնաբերող։ Աշխատում է Տոկիոյի Սիբույա հատուկ շրջանի մոլորակադիտարանում։ Համատեղ այլ ճապոնացի աստղագետների հետ հայտնաբերել է ընդհանուր առմամբ 74 աստերոիդ։ Բացի դա, հայտնաբերել է նաև մեկ պարբերական գիսաստղ 147P/Կուսիդա—Մուրամացու։
Նրա պատվին է անվանվել (5606) Մուրամացու աստերոիդը։


== Ծանոթագրություններ ==
Վոլաստոնիտ

Վոլաստոնիտ Քիմիական կազմը Ca3(Si309)։ Երբեմն պարունակում է երկաթի խառնուրդներ։ Բյուրեղագիտական համակարգը տրիկլինային է։ Առաջացնում է հարթ թերթաձև բյուրեղներ, ճառագայթաձև, թելավոր ագրեգատներ։ Գույնը՝ սպիտակ, գորշ։ Կարծրությունը՝ 4,5—5, խտությունը՝ 2900 կգ/մ³։ Առաջանում է կրաքարերի կոնտակտային և խորքային ռեգիոնալ մետամորֆիզմի դեպքում։ Հիմնականում օգտագործվում է խեցեգործության բնագավառում և քիմիական արդյունաբերության մեջ։


== Ծանոթագրություններ ==
Մուշեղ Աբեյան

Մուշեղ Աբեյան (19-րդ դար, Ագուլիս-1940-ական թվականներ), հայ ազգային և հասարակակն գործիչ։


== Կենսագրություն ==
Սմբատ Աբեյանը ծնվել է 19-րդ դարում Նախիջևանի Ագուլիս բնակավայրում։ Մոսկվայում ստացել է բարձրագույն կրթություն։ Աշխատանքային գործունեությունը ծավալել է Մոսկվայում, Երևանում, Թիֆլիսում, ինչպես նաև Պարսկաստանում։ Նորանկախ Հայաստանի Հանրապետությունում վարել է որոշ կարևոր պաշտոններ, ինչից հետո հեռացել է երկրից և հաստատվել Պարսկաստանում։
Մահացել է 1940-ական թվականներին։


== Ընտանիք ==
Որդին՝ Սմբատ Աբեյանը՝ ավարտելով Թեհրանի և ԱՄՆ-ի մաթեմատիկական գիտությունների համալսարանները, ունեցել է լայն ճանաչում։ Դուստրը՝ Գոհար Աբեյանը նույնպես սովորել է Թեհրանում՝ պետական երաժշտական կոնսերվատորիայում. դասավանդել է այդտեղ։


== Ծանոթագրություններ ==
Լա Լիգա 1932-33

1932-1933 թվականների Պրիմերա Դիվիզիոնի չորրորդ մրցաշրջանը։ Սկսվել է 1932 թվականի նոյեմբերի 27-ին և վերջացել է 1932 թվականի մարտի 28-ը։ Մրցաշրջանին մասնակցել է 10 ակումբ։ Մրցաշրջանի ընթացքում խաղացվել է 90 խաղ, խփվել է 400 գոլ։ Մրցաշրջանի արդյունքում երկրորդ անգամ անընդմեջ հաղթող է դարձել Ռեալ Մադրիդը առաջին անգամ, որը այդ ժամանակ կոչվում էր Մադրիդ Ֆուտբոլային ակումբ։
Բետիս Բալոմպիե ակումը դարձավ առաջինը, որը ներկայացրեց Անդալուսիան Լա Լիգայի մրցաշարում։ Մրցաշրջանը տեղի ունեցավ Իսպանիայի երկրորդ հանրապետության ժամանակաշրջանում, այդ պատճառով որոշ ակումբներ հանդես եկան իրենց հին անուններով։
Մրցաշարին մասնակցեցին հետևյալ ակումբները (ներկայիս անվանումները փակագծերում).

Արենաս Գետչո
Ատլետիկ Բիլբաո
Բարսելոնա ՖԱ
Բետիս Բալոմպիե (Ռեալ Բետիս)
Դեպորտիվո Ալավես


== Ակումբենրի քարտեզ ==


== Մրցաշարային աղյուսակ ==


== Արդյունքների աղյուսակ ==


== Պիչիչի մրցանակ և Լա Լիգայի ռմբարկուներ ==
Նշում. այս տարի լավագույն ռմբարկուների և Պիչիչիի մրցանակի հաղթողների միջև տարբերություն չկար


== Արտաքին հղումներ ==
Լա Լիգայի կայքէջ
Ռեալ Մադրիդ ընդ Բարսելոնա
Կոտ դ'Իվուարում ՅՈՒՆԵՍԿՕ-ի Համաշխարհային ժառանգության ցանկ

Կոտ դ'Իվուարում ՅՈՒՆԵՍԿՕ-ի Համաշխարհային ժառանգության օբյեկտների ցանկում կա 4 անվանում (2012 թվական), ինչը կազմում է ընդհանուր թվի 0,4 % -ը (2017 թվականին 1073-ից)։
Մեկ օբյեկտ ցանկում ներառված է մշակութային չափանիշներով, իսկ երեքը՝ բնական։ Մաունթ Նիմբայի բնական արգելոցը ներառված է ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում, իսկ Տաի ազգային պարկը համարվում է բացառիկ բնական գեղեցկության և գեղագիտական կարևորության վայր։ Բացի այդ, 2012 թվականի դրությամբ, պետության տարածքում 3 օբյեկտներ գտնվում են համաշխարհային ժառանգության թեկնածու օբյեկտների ցանկում։
Կոտ դ'Իվուարը վավերացրել է Համաշխարհային մշակութային և բնական ժառանգության պահպանության կոնվենցիան 1981 թվականի հունվարի 9-ին։ Միևնույն տարում ՅՈՒՆԵՍԿՕ-ի Համաշխարհային ժառանգության հանձնաժողովի 5-րդ նստաշրջանում ընդգրկվեց Կոտ դ'Իվուարի առաջին օբյեկտը։


== Ցանկ ==
Օբյեկտները դասավորված են համաշխարհային ժառանգության ցանկում դրանց ընդգրկվելու հերթականությամբ։


=== Օբյեկտների աշխարհագրական դասավորվածություն ===


== Նախնական ցանկ ==
Աղյուսակում օբյեկտները դասավորված են նախնական ցանկում դրանք ավելացնելու հերթականությամբ։ Ցանկում նշված են այն օբյեկտները, որոնք Կոտ դ'Իվուարի կառավարության կողմից առաջարկվել են որպես թեկնածուներ համաշխարհային ժառանգության ցանկում ընդգրկվելու համար։


== Տես նաև ==
Միավորված ազգերի Կրթության, գիտության և մշակույթի կազմակերպություն
Համաշխարհային ժառանգություն
Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
Côte d'Ivoire (անգլ.). UNESCO World Heritage Centre.
Դմիտրի Գոլուբև

Դմիտրի Վադիմովիչ Գոլուբև (ռուս.՝ Дмитрий Вадимович Голубев, մարտի 1, 1992(1992-03-01), Տոցկոե (գյուղ, Տոցկի շրջան), Օրենբուրգի մարզ, Ռուսաստան), ռուս ֆուտբոլիստ, «Զենիթ-Իժևսկ» ակումբի պաշտպան։


== Կարիերա ==


=== Ակումբային ===
2009 թվականից հանդես է եկել Տոլյատիի «Ակադեմիա» ակումբում։ 2011 թվականի նոյեմբերին հայտարարվել է, որ Գոլուբևի հետ պայմանագիր է կնքել «Կռիլյա Սովետով» ակումբը։ 2013 թվականի հունիսի 16-ին վարձավճարով տեղափոխվել է «Մորդվիա», որի կազմում իր միակ հանդիպումն անցկացրել է հուլիսի 23-ին ընդդեմ «Ենիսեյի» (3:0)։ 2014 թվականին վարձավճարով տեղափոխվել է «Ենիսեյ», բայց Կրասնոյարսկի թիմիում չի մասնակցել ոչ մի խաղի։ 2015 թվականին տեղափոխվել է «Զենիթ-Իժևսկ» ակումբ։ Նորամուտային խաղը եղել է ապրիլի 24-ին Կիրովի «Դինամո» ակումբի դեմ (2:1), որում Գոլուբևը կարողացել է աչքի ընկնել խփած գոլով, որը դարձել է հաղթական։ 2015/16 մրցաշրջանն անցկացրել է «Վոլգա-Օլիմպիեց» ակումբում։ 2016 թվականի հունիսի 26-ին հայտարարվել է «Լուչ Էներգիա» ակումբի հետ պայմանագիր կնքելու մասին։


=== Հավաքականում ===
Հանդես է եկել Ռուսաստանի բոլոր պատանեկան հավաքականներում, ինչպես նաև երիտասարդական հավաքականում, որի կազմում դարձել է Համագործակցության գավաթի դափնեկիր։ 2013 թվականի հունիսի 23-ին ընդգրկվել է Ռուսաստանի ուսանողական հավաքականի վերջնական կազմում՝ մասնակցելու Համաշխարհային Ունիվերսիադային Կազանում։


== Ձեռքբերումներ ==
Համագործակցության գավաթի դափնեկիր – 2013
Ռուսաստանի երկրորդ դիվիզիոնի «Ուրալ-Պովոլժիե» տարածաշրջանի արծաթե մեդալակիր – 2014/15
Ռուսաստանի երկրորդ դիվիզիոնի «Ուրալ-Պովոլժիե» տարածաշրջանի բրոնզե մեդալակիր – 2015/16


== Ծանոթագրություններ ==


== Արտաքին հղումներ ==
Ֆուտբոլիստի էջը «Կռիլյա Սովետով» ակումբի պաշտոնական կայքում
Ֆուտբոլիստի էջը soccerway.com կայքում(անգլ.)
Չինգաչգուկ

Չինգաչգուկ (Chingachgook, Մեծ Օձ), ամերիկացի գրող Ջեյմս Ֆենիմոր Կուպերի մի շարք գրական ստեղծագործությունների գլխավոր հերոսներից մեկն է։ Պատկանում է «ազնվացեղ վայրենի» գրական կերպարների տիպին։


== Կերպարի նկարագիրը ==
Չինգաչգուկը ծագումով հյուսիսամերիկյան մոհիկանների հնդկացիական ցեղից է։ Նա իմաստուն է և խիզախ մարտիկ, բարի է և արդար։ Նրան հարգում են ընկերները, իսկ թշնամիները վախենում են նրանից։ Ահա թե ինչ է ասված «Վերջին մոհիկանը» գրքում նրա անվան ծագման մասին. «Իհարկե, Չինգաչգուկ անունը, որը նշանակում է «Մեծ Օձ», չի նշանակում, որ նա իրականում օձ է, բնավ ոչ։ Նրա անունը ասում է, որ իրեն հայտնի են մարդկային բնավորության և մտքի բոլոր ոլորաններն ու անկյունները։ Նա լռակյաց է և ունակ է իր թշնամիներին հասցնել հարվածներ այնպիսի պահերի, երբ նրանք բոլորովին դրան չեն սպասում»։
«Վերջին մոհիկանը» վեպում մահանում է նրա միակ որդին` Ունկասը։ Հեղինակի կարծիքով Չինգաչգուկը դառնում է վերջին մոհիկանը, վերջին առաջնորդը և վերջին ներկայացուցիչը երբեմնի հզոր, բայց ներկայումս մահացած ցեղի։ Սակայն հնդկացիների կարծիքով, վերջին մոհիկանը նրա որդի Ունկասն էր` վերջին ծնվածը, վերջին երիտասարդ մարտիկը և իրենց ցեղը շարունակելու վերջին հույսը։
Չինգաչգուկի կերպարը հանդիպում է Կուպերի չորս վեպերում.

«Պիոներները կամ Սասքուեհաննայի ակունքների մոտ» (1823թ.)
«Վերջին մոհիկանը կամ պատմություն 1757 թվականի մասին» (1826թ.)
«Հետախույզը կամ Օնտարիոյի ափերին» (1840թ.)
«Գազանորսը կամ պատերազմի առաջին արահետը» (1841թ.)Կինեմատոգրաֆում Չինգաչգուկին բազմիցս մարմնավորել է սերբ դերասան Գոյկո Միտիչը։


== Ծանոթագրություններ ==
Կրինիչկի (գյուղ, Ժիտոմիրի շրջան)

Անվան այլ կիրառումների համար տե՛ս՝ ԿրինիչկիԿրինիչկի (ուկրաիներեն՝ Кринички), գյուղ Ուկրաինայի Ժիտոմիրի մարզի Ժիտոմիրի շրջանում։
Տարածքը՝ 4,01 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գիսակ արքեպիսկոպոս Մուրադյան

Գիսակ արքեպիսկոպոս Մուրադյան (ավազանի անունը՝ Մանուկ, նոյեմբերի 6, 1951(1951-11-06), Հալեպ), Արգենտինայի և Չիլիի  Հայոց թեմի առաջնորդ։


== Կենսագրություն ==
Գիսակ արքեպիսկոպոս Մուրադյանը ծնվել է 1951 թվականի նոյեմբերի 6-ին, Հալեպում։ Սովորել է Ղամիշլիի (Սիրիա) ազգային վարժարանում։ 1963 թվականին ընդունվել է Երուսաղեմի Սրբոց Հակոբյանց ժառանգավորաց վարժարան, 1968 թվականին ձեռնադրվել է սարկավագ, 1971 թվականին` կուսակրոն քահանա` ձեռամբ Երուսաղեմի Հայոց պատրիարք Տ. Եղիշե արքեպիսկոպոս Տերտերյանի։ 1975 թվականին մեկնել է Բուենոս Այրես իբրև Սուրբ Գրիգոր Լուսավորիչ Մայր Տաճարի հոգևոր հովիվ, միաժամանակ եղել է Սուրբ Գրիգոր Լուսավորիչ կրթական հաստատության նախակրթարանի բաժնի փոխտնօրեն։ 1982-1987 թվականներին սովորել է Բուենոս Այրեսի Քենեդիի անվան համալսարանում, ստացել հասարակական կապերի և լրագրության լիսենսիադուրայի վկայական։
1990 թվականի հոկտեմբերի 7-ին Մայր Աթոռ Սուրբ Էջմիածնում` ձեռամբ Տ. Վազգեն Ա. Ամենայն Հայոց Կաթողիկոսի ձեռնադրվել և օծվել է եպիսկոպոս և նշանակվել Արգենտինայի և Չիլիի  Հայոց թեմի առաջնորդ։ 1996 թվականի սեպտեմբերին Ն.Ս.Օ.Տ.Տ. Գարեգին Ա. Ամենայն Հայոց Կաթողիկոսի սրբատառ կոնդակով ստացել է արքության պատիվ և տիտղոս։ 1998-2002 թվականներին եղել է Արգենտինայի քրիստոնեական եկեղեցիների հանձնախմբի նախագահ։ 2004 թվականի դեկտեմբերին վերընտրվել է նույն պաշտոնում։


== Թատերական աշխատանքներ ==
Գիսակ արքեպիսկոպոսն ունի նաև բազմաթիվ թատերական աշխատանքներ, որոնցից կարևորագույնը «Բանտարկյալը»   ներկայացումն է, որը 1998 թվականին ներկայացվել է Հայ կենտրոնի սրահում և Բուենոս Այրեսի Էլ Կլոպո թատրոնում։
Իսպաներեն է թարգմանել Վաչե Ծ. վարդապետ Իգնատոսիանի «Աստվածամայրը», Մաղաքիա արքեպիսկոպոս Օրմանյանի   «Ծիսական բառարանը» և  Վազգեն Ա. Ամենայն Հայոց Կաթողիկոսի և Թորոս Ջուղայեցու Սուրբ  Պատարագի մեկնությունները` «Մեր Պատարագը» ընդհանուր խորագրի ներքո։


== Տես նաև ==
Հայաստանյայց Առաքելական Եկեղեցու եպիսկոպոսաց դաս
Հայերը Ռոսարիոյում
Գերագույն հոգևոր խորհուրդ


== Ծանոթագրություններ ==


== Արտաքին հղումներ ==
Զրույց Արգենտինայի Հայոց թեմի առաջնորդի հետ
Վելիկայա Գորբաշա (այլ կիրառումներ)

Վելիկայա Գորբաշա, կարող է վերաբերել՝

Վելիկայա Գորբաշա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Վելիկայա Գորբաշա - գյուղ, Ուկրաինայի Ժիտոմիրի մարզի Չեռնյախովսկի շրջանում
Նիկոլաևկա (Միլլերովսկի շրջան)

Անվան այլ կիրառումների համար տե՛ս՝ Նիկոլաևկա (այլ կիրառումներ)Նիկոլաևկա (ռուս.՝ Николаевка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տուրիլովսկի գյուղական համայնքի կազմի մեջ։
Տորչենո

Տորչենո (իտալերեն՝ Torcegno), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 696 մարդ (2008), բնակչության խտություն՝ 46 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 38051։ Հեռախոսային կոդ՝ 0461։
Կոմունայի հովանավոր սրբերն են առաքյալներ Բարդուղիմեոսը և Անդրեասը։ Տոնակատարությունը օգոստոսի 24-ին է։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 760777


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==